డోపింగ్‌ వివాదానికి ఎట్టకేలకు తెర
నాడా క్లీన్‌ చిట్‌తో మార్గం సుగమం
న్యూఢిల్లీ : రెజ్లర్‌ నర్సింగ్‌ యాదవ్‌కు ఊరట లభించింది. కాగా నర్సింగ్‌ యాదవ్‌ వెనుక భారత రెజ్లింగ్‌ సమాఖ్య నిలవడంతో అన్ని అడ్డంకులు తొలగిపోయాయి. గత కొన్ని రోజులుగా నర్సింగ్‌ యాదవ్‌ చుట్టూ అలుముకున్న డోపింగ్‌ వివాదానికి జాతీయ డోపింగ్‌ ఏజెన్సీ(నాడా) ఎట్టకేలకు పుల్‌స్టాప్‌ పెట్టింది. డోపింగ్‌ వ్యవహారంలో నర్సింగ్‌కు క్లీన్‌ చిట్‌ఇస్తూ నాడా తుది నిర్ణయం తీసుకుంది.దీంతో నర్సింగ్‌ యాదవ్‌ రియోఒలింపిక్‌కు మార్గం సులువైంది.నాడా 2015 యాంటీ కాఫీయింగ్‌ నిబంధల్లోని  ఆర్టికల్‌ 10.4 ప్రకారం నర్సింగ్‌కు ఈ అవకాశం కల్పించింది. ఈ మేరకు నాడా డోపింగ్‌ వివాదంలో నర్సింగ్‌ తప్పిదం లేమిలేదని పేర్కొంది.ఎవరో చేసిన కుట్రకు నర్సింగ్‌ బలైయ్యాడని స్పష్టం చేసింది. కాగా ఈ విషయంలో అసలు నర్సింగ్‌ యాదవ్‌ ప్రమేయం ఏమి లేదని నమ్మిన కారణంగానే అతనికి క్లీన్‌ చిట్‌ ఇచ్చినట్లు నాడా డైరెక్టర్‌ నవీన్‌ అగర్వాల్‌ వెల్లడించాడు.అయితే ఈ విషయాన్ని వాడా(వరల్డ్‌ యాంటీ డోపింగ్‌ ఏజెన్సీ)కి కూడా నాడా నిషేదించనుంది.డోపింగ్‌కు పాల్పడ్డాడంటూ వాడా రిపోర్టులు నిర్థారించడంతో నర్సింగ్‌ యాదవ్‌ ఒలింపిక్‌ కలలు కల్లలయ్యాయి.అసలు రియో ఒలింపిక్స్‌లో పాల్గొననున్న రెజ్లర్ల జాబితా విడుదలైన నాటి నుంచి నర్సింగ్‌ యాదవ్‌ను అడ్డుకునేందుకు ఎన్నో ప్రయత్నాలు మొదలయ్యాయి. ఒక దశలో పేరు ప్రఖ్యాతులున్న ఆటగాళ్లంతా నర్సింగ్‌ యాదవ్‌ను అడ్డుకునే ప్రయత్నం చేశారంటే ఆశ్చర్యం కలుగక మానదు.న్యాయస్థానాల్లో కూడా అతని ప్రాతినిథ్యంపై కేసు నమోదైన సంగతి తెలిసిందే.గతంలో ఎన్నడూ లేని విధంగా ఒలింపిక్స్‌ దగ్గర పడిన క్రమంలో నర్సింగ్‌ యాదవ్‌ నిషేదిత డ్రగ్స్‌ వినియోగించాడంటూ ఫలితాలు రావడంతో అంతా ఆశ్చర్యపోయారు. మరో పక్క నర్సింగ్‌ యాదవ్‌ ప్రాతినిధ్యాన్ని వ్యతిరేకిస్తున్న శిబిరం ఆనందం వ్యక్తం చేసింది.ఫలితాలు రాగానే ప్రత్యర్థులు చేసిన ట్వీట్‌తో తీగ కదిలింది.దీంతో నర్సింగ్‌ యాదవ్‌ వివరణ,అనుమానాలు విన్న రెజ్లింగ్‌ సమాఖ్య అతనికి అండగా నిలిచింది.సమగ్ర దర్యాప్తునకు ఆదేశించిన రెజ్లింగ్‌ సమాఖ్య దర్యా ప్తులో వెలుగు చూసిన అంశాలతో రియోకు నర్సింగ్‌ యాదవ్‌నే పంపాలని నిర్ణయించింది.కాగా ఈ మేరకు దర్యాప్తు వివరాలతోకూడిన నివేదికను ఒలింపిక్‌ సంఘానికి తెలుపడంద్వారా నర్సింగ్‌ యాదవ్‌కు బెనిఫిట్‌ ఆఫ్‌ డౌట్‌ కింద ఒలింపిక్స్‌లోపాల్గొనే అవకాశం కల్పించారు.దీంతో రియో ఒలింపిక్స్‌లో నర్సింగ్‌ యాదవ్‌ పాల్గొనడంపై ఉన్న అనుమానాలన్నీ తొలగిపోయాయి.ఇంత వివాదం మధ్యనర్సింగ్‌ యాదవ్‌ ఒలింపిక్‌ పతకం తేగలిగతే అతని పేరు భారత క్రీడా చరిత్రలో చిరస్థాయిగా నిలిచిపోతుందనడంలో ఎలాంటి సందేహం లేదు.
పతకాన్ని బహుమతిగా ఇస్తా
డోపింగ్‌ వివాదంలో ఆటగాళ్లంతా తనకు వ్యతిరేకంగా నిలబడ్డప్పటికీ రెజ్లింగ్‌ సమాఖ్య,దేశ ప్రజలు, ప్రధాని మోడీ తన పక్షాన నిలబడ్డారని రెజ్లర్‌ నర్సింగ్‌ యాదవ్‌ పేర్కొన్నాడు.గత పది రోజులుగా గడ్డు రోజులు ఎదుర్కొన్నానని,అయితే ప్రజలు తన పక్షాన నిలిచి తనకు ప్రతి క్షణం ధైర్యంగా నిలిచారన్నాడు.ఇలాంటి వివాదాల్లో సోషల్‌ మీడియాలో విమర్శలు వెల్లువెత్తుతాయని,తన గురించి ఎవరూ ఎలాంటి అభ్యంతరకర వ్యాఖ్యలు చేయకపోవడం తనపై వారుపెట్టుకున్న నమ్మకానికి నిదర్శన మని నర్సింగ్‌యాదవ్‌ పేర్కొన్నాడు.ఇంత మానసిక స్థైర్యంఇచ్చిన దేశప్రజలకు తానివ్వగలిగింది రియో ఒలింపిక్స్‌ నుంచి పతకంతో తిరిగి రావడమేనన్నాడు. పతకాన్ని గెలుచుకుని వచ్చి తనను ప్రోత్సహించిన వారందరికి బహుమతిగా ఇవ్వాలని భావిస్తున్నానని నర్సింగ్‌ వివరించాడు. తనను దీవించాలని నర్సింగ్‌ యాదవ్‌ కోరాడు.